text: Efterskolernes Dag trækker tusinder af forældre og børn
  27 september 2015 kl. 06.11
  Denne søndag er Efterskolernes Dag, hvor forældre og forventningsfulde unge i tusindevis vil besøge de mange efterskoler i TV SYDs område.
  Traditionen tro holder landets efterskoler åbent hus den sidste søndag i  september fra kl. 13-17.
  Efterskolernes Dag er en dag, hvor forældre og unge, der overvejer et år på efterskole, kan få et indblik i livet på en efterskole og et kig bag kulisserne på landets efterskoler.
  Der er 249 efterskoler i Danmark. Omkring en tredjedel af dem ligger i TV SYDs område - og du kan finde oplysninger om alle efterskoler på http://www.efterskole.dk/da/Schools
  